Μεντινέτ Χαμπού

αριστερά|μικρογραφία|Ο νεκρικός ναός του Ραμσή Γ΄ στο Μεντινέτ Χαμπού
Το **Μεντινέτ Χαμπού** (αγγλικά: Medinet Habu) είναι ο νεκρικός ναός του φαραώ Ραμσή Γ' (1184 - 1153 π.Χ.) της 20ης Δυναστείας. Βρίσκεται στον ομώνυμο οικισμό, κοντά στους πρόποδες των Θηβαϊκών λόφων, στη δυτική όχθη του Νείλου, απέναντι από τη σύγχρονη πόλη του Λούξορ της Αιγύπτου. 

Ο τάφος του Ραμσή Γ' (**KV11**) βρίσκεται στην κοντινή Κοιλάδα των Βασιλέων. Σύμφωνα με τις ταφικές πρακτικές του Νέου Βασιλείου και για να προφυλλάσσονται από την τυμβωρυχία, οι βασιλικοί και πλούσιοι τάφοι ήταν υπόγειοι, λαξευμένοι στις ερημικές πλαγιές των λόφων της περιοχής, ενώ οι νεκρικοί ναοί των φαραώ ανοικοδομούνταν σε περίοπτο σημείο της εύφορης πεδιάδας του Νείλου.

Ο νεκρικός ναός του Ραμσή Γ' ονομάζεται και "*Οίκος των εκατομυρίων ετών του User-Maat-Re Meriamun*", που είναι το όνομα θρόνου του και σημαίνει "*Αυτός που είναι ενωμένος με την αιωνιότητα και ανήκει στον Άμωνα-Ρα*".

Οι φαραώ έκτιζαν τους νεκρικούς ναούς τους με απώτερο σκοπό την παντοτινή διατήρηση της ανάμνησης της βασιλείας και των επιτευγμάτων τους, καθώς και της μεταθανάτιας λατρείας τους.
μικρογραφία|Ο Ραμσής Γ΄ με τον Άμωνα (δεξιά), σε ανάγλυφο που διακοσμεί το νεκρικό ναό στο Μεντινέτ Χαμπού.|εναλλ.=|αριστερά
Στην αρχαία Αίγυπτο η περιοχή του σημερινού Μεντινέτ Χαμπού ονομαζόταν *Djanet* και συνδεόταν με την πρώτη θεϊκή εμφάνιση του Άμωνα. Ένας μικρός ναός του Άμωνα που χρονολογείται στην εποχή της 18ης Δυναστείας βρίσκεται στα ανατολικά του νεκρικού ναού του Ραμσή Γ'. Κτίστηκε την περίοδο βασιλείας της Χατσεψούτ και του Τούθμωση Γ' επάνω στα ερείπια προγενέστερου ναού αφιερωμένου στον ίδιο θεό. Η ονομασία "Μεντινέτ Χαμπού" δόθηκε στην περιοχή πολλούς αιώνες αργότερα και προέρχεται πιθανόν από την λέξη *hbw =* ibis, ***ίβις***, το ιερό πτηνό του Θωθ, ίσως από έναν μικρό ναό Πτολεμαϊκής περιόδου, το Qasr el-Aguz, ο οποίος οικοδομήθηκε στην περιοχή και ήταν αφιερωμένος στον Θωθ, και την λέξη "Habu" = Hapu (***Χαπού***) από τον *[[Αμενχοτέπ, ο γιος του Χαπού|Αμενχοτέπ, τον γιό του Χαπού]]*, ο οποίος ήταν αξιωματούχος του φαραώ Αμενχοτέπ Γ' με ποικίλα καθήκοντα (αρχιτέκτων, γραφέας, ιερέας, δημόσιος υπάλληλος) και η υψηλή θέση που κατείχε στο ανάκτορο φαίνεται από το γεγονός ότι του επετράπη να κτίσει τον νεκρικό ναό του δίπλα σε αυτόν του Αμενχοτέπ Γ' - μία τιμή εξαιρετικά σπάνια - ο οποίος βρίσκεται στην ίδια περιοχή της θηβαϊκής πεδιάδας.

Παρόλο που υπάρχουν και άλλα οικοδομήματα στο Μεντινέτ Χαμπού, το ταφικό μνημείο του Ραμσή Γ' της 20ης Δυναστείας είναι τόσο σημαντικό που ολόκληρη η περιοχή ταυτίζεται σήμερα σχεδόν απόλυτα με αυτό. Δεν είναι μόνο οι εντυπωσιακές διαστάσεις, η αρχιτεκτονική και η καλλιτεχνική αξία του ναού που τον καθιστούν αξιόλογο, αλλά κυρίως οι ανάγλυφες διακοσμητικές παραστάσεις του που συνοδεύονται από ιερογλυφικές επιγραφές, στοιχεία που αποτελούν μοναδική πηγή ιστορικών πληροφοριών σχετικά με την παρουσία και την ήττα των λεγόμενων "Λαών της Θαλάσσης" κατά τη διάρκεια της βασιλείας του Ραμσή Γ'.
αριστερά|μικρογραφία|Άποψη του καταστόλιστου με γλυπτές και ζωγραφικές παραστάσεις ναού του Ραμσή Γ' στο Μεντινέτ Χαμπού.
Ο πρώτος Ευρωπαίος που περιέγραψε το ναό στη σύγχρονη λογοτεχνία ήταν ο Βιβάν Ντενόν, ο οποίος τον επισκέφτηκε μεταξύ των ετών 1799-1801. Ο Ζαν-Φρανσουά Σαμπολιόν περιέγραψε λεπτομερώς τον ναό το 1829.

Οι πρώτες ανασκαφές του ναού πραγματοποιήθηκαν σποραδικά την περίοδο από το 1859 έως το 1899, υπό την αιγίδα του Τμήματος Αρχαιοτήτων Αιγύπτου. Κατά τη διάρκεια αυτών των δεκαετιών ο κυρίως ναός καθαρίστηκε και ένας μεγάλος αριθμός οικοδομημάτων Κοπτικής περιόδου καταστράφηκε, δίχως να έχει καταγραφεί.

Από το 1924 και σχεδόν αδιάκοπα, οι εργασίες ανασκαφής, καταγραφής και συντήρησης του ναού διευκολύνθηκαν κατά κύριο λόγο από τις Αρχιτεκτονικές και Επιγραφικές Έρευνες του Ινστιτούτου Ανατολικών Σπουδών του Πανεπιστημίου του Σικάγου.

## Σύντομη περιγραφή του ναού
Ο νεκρικός ναός του Ραμσή Γ' είναι ο καλύτερα διατηρημένος από όλους τους νεκρικούς ναούς των Θηβών. Ο σχεδιασμός του είναι ο τυπικός που ακολουθείται την περίοδο του Νέου Βασιλείου και παρουσιάζει πολλές ομοιότητες με τον νεκρικό ναό του Ραμσή Β'  (Ραμσείο). Η περίμετρός του είναι 210μ. Χ 300μ. Η διακόσμησή του περιλαμβάνει περισσότερα από 7.000 τ.μ. διακοσμημένων επιφανειών (τοίχων, κιόνων, οροφών) με ανάγλυφες και γραπτές διακοσμητικές παραστάσεις. Ανάμεσά τους ξεχωρίζουν αυτές που απεικονίζουν τη νίκη του Ραμσή Γ' εναντίον των Λαών της Θαλάσσης.
μικρογραφία|Ο πρώτος πυλώνας του νεκρικού ναού του Ραμσή Γ΄ στο Μεντινέτ Χαμπού όπου απεικονίζεται ο Ραμσής Γ΄ ως θριαμβευτής μπροστά στον Άμωνα με τους αιχμαλώτους πολέμου ανάμεσά τους.
Η τοιχοδομία του διατηρείται σε σχετικά καλή κατάσταση. Αρχικά ο ναός και τα υπόλοιπα κτίσματα που σχετίζονταν με αυτόν περιβάλλονταν από ένα συμπαγές πλινθόκτιστο οχυρωματικό τείχος ύψους 18μ. και πάχους 10μ. Η κύρια είσοδος στο ναό γίνεται μέσω μιας οχυρωμένης πύλης-προμαχώνα (migdol gate) που βρίσκεται στα ανατολικά του πρώτου πυλώνα του ναού. Ο τύπος αυτού του προμαχώνα αποτελεί ένα σύνηθες στοιχείο της συριακής οχυρωματικής αρχιτεκτονικής της περιόδου.
[αριστερά|μικρογραφία|Διακοσμητικά πλακίδια από [Φαγεντιανή (αιγυπτιακή)|φαγεντιανή που απεικονίζουν αιχμαλώτους (από αριστερά προς δεξιά): Νούβιους (τα δύο πρώτα πλακίδια), Φιλισταίο, Αμορίτη, Σύριο και Χετταίο. Βρέθηκαν στο βασιλικό ανάκτορο του Μεντινέτ Χαμπού.]]
Ο Ραμσής Γ' στο εσωτερικό του περιβόλου έκτισε επίσης αποθήκες, εργαστήρια, διοικητικούς χώρους, καθώς και κατοικίες ιερέων και αξιωματούχων, γεγονός που φανερώνει πως δεν ήταν ένας απλός χώρος λατρείας του φαραώ, αλλά είχε παράλληλα οικονομικο-διοικητικό χαρακτήρα.

Στο νότιο τμήμα του χώρου που περικλείει ο περίβολος βρίσκονται οι ναΐσκοι της Αμεντρίδης Α', της Σεπενουπέτ Β' και της Νιτοκρίδης Α' (Nitocris I), οι οποίες έφεραν τον τίτλο της Ιερής θεραπαινίδος του Άμωνα. Χρονολογούνται μετά το τέλος του Νέου Βασιλείου, στην 25η Δυναστεία (8ος-7ος αιώνας π.Χ.) της Τρίτης Ενδιάμεσης Περιόδου.
μικρογραφία|Τα κολοσσικά Οσίρεια αγάλματα της περίστυλης αυλής του Μεντινέτ Χαμπού
Ο πρώτος πυλώνας εισόδου (pylon) οδηγεί σε έναν ανοιχτό υπαίθριο χώρο που ορίζεται από σειρές κολοσσιαίων αγαλμάτων του Ραμσή Γ' στον τύπο του Όσιρη. Ο δεύτερος πυλώνας οδηγεί σε μια περίστυλη αίθουσα με παρόμοιους στύλους που έχουν την μορφή αγαλμάτων του Ραμσή. Μετά τον δεύτερο πυλώνα βρίσκεται μία υπόστυλη αίθουσα της οποίας η οροφή δεν σώζεται. Στη διακόσμηση του Μεντινέτ Χαμπού  έχουν αναγνωριστεί οι μορφές ξένων αιχμαλώτων σε μια προσπάθεια επίδειξης του ελέγχου που ασκούσε ο φαραώ Ραμσής Γ' σε περιοχές όπως η Συρία και τη Νούβια.

Kατά τη διάρκεια της Κοπτικής περιόδου ο ναός του Ραμσή Γ' χρησιμοποιήθηκε ως εκκλησία Κοπτών και κάποιες από τις γνήσιες διακοσμητικές παραστάσεις αντικαταστάθηκαν από κοπτικά γλυπτά.
μικρογραφία|Το βασιλικό ανάκτορο (αριστερά) στα νότια του πρώτου υπαίθριου χώρου του νεκρικού ναού του Ραμσή Γ'.|εναλλ.=|197x197εσ
Ακριβώς δίπλα στη νότια πλευρά του πρώτου υπαίθριου χώρου του νεκρικού ναού του Ραμσή Γ΄ βρίσκονται τα αρχαιολογικά κατάλοιπα ενός βασιλικού ανακτόρου που συνδεόταν απευθείας με την αυλή του ναού μέσω του "Παραθύρου των Εμφανίσεων" ("Window of Appearances") από το οποίο ο βασιλιάς πραγματοποιούσε τις δημόσιες εμφανίσεις του. Τα παλάτι αυτό φαίνεται ότι είχε συμβολικό χαρακτήρα που συνδεόταν με τις φαραωνικές τελετουργίες και δεν είναι βέβαιο εάν χρησιμοποιούταν από τον Ραμσή και ως τόπος διαμονής.
## Η λίστα των βασιλέων
[αριστερά|μικρογραφία|332x332εσ|O [Νεκρικός ναός (αρχαία Αίγυπτος)|νεκρικός ναός του Ραμσή Γ΄ στο Μεντινέτ Χαμπού (εναέρια άποψη)]]
Μέρος της διακόσμησης του νεκρικού ναού του Ραμσή Γ' στο Μεντινέτ Χαμπού αποτελεί μία παράσταση με ονόματα φαραώ του Νέου Βασιλείου. Βρίσκεται στον ανατολικό τοίχο της δεύτερης αυλής. Απεικονίζει τον Ραμσή Γ' να συμμετέχει σε εορταστικές τελετές αφιερωμένες στον θεό Μιν. Περιλαμβάνει δεκαέξι συνολικά βασιλικές δέλτους με τα ονόματα θρόνου που ανήκουν σε εννέα φαραώ και συγκεκριμένα στους: Αμενχοτέπ Γ' "*Nebmaatra*", Χορεμχέμπ "*Djeserkheperura*", Ραμσή Α' "*Menpehtyra*", Σέτι Α' "*Menmaatra*", Ραμσή Β' "*Usermaatra Setepenra*" , Μερενπτά "*Baenra*", Σέτι Β' "*Userkheperura Setepenra*", Setnakhte "*Userkhaure*" και Ραμσή Γ' "*User-Maat-Re Meriamun*". *(σε εισαγωγικά αναφέρονται τα ονόματα θρόνου).*

Το αριστερό τμήμα της παράστασης αναπαριστά την πομπή μεταφοράς επτά αγαλμάτων που ανήκουν σε προγόνους. Στο δεξί τμήμα απεικονίζονται οι εννέα φαραώ σε πομπή. 

Η σκηνή αυτή παρουσιάζει πολλές ομοιότητες με την λίστα των φαραώ που κοσμεί το Ραμσείο, η οποία αποτέλεσε το πρότυπό της.

Η σύνθεση δημοσιεύθηκε για πρώτη φορά από τον Ζαν-Φρανσουά Σαμπολιόν το 1845 και ακολούθησε η δημοσίευση του Karl Richard Lepsius τέσσερα χρόνια αργότερα. Και οι δύο δημοσιεύσεις είχαν μικρά λάθη και παραλείψεις. Εκατό χρόνια αργότερα, το 1940, το τμήμα Επιγραφικών ερευνών του Πανεπιστημίου του Σικάγου δημοσίευσε την οριστική απόδοση της σκηνής.
[κέντρο|μικρογραφία|800x800εσ|Αναπαράσταση του διακοσμητικού αναγλύφου στον νεκρικό ναό του Μεντινέτ Χαμπού, το οποίο απεικονίζει τον Ραμσή Γ΄ στην γιορτή του Μιν, καθώς και τις βασιλικές δέλτους με τα ονόματα των φαραώ της [Δέκατη όγδοη δυναστεία Φαραώ|18ης, 19ης και 20ης δυναστείας. ]]


## Παραπομπές


## Δείτε επίσης

*Ο νεκρικός ναός του Αμενχοτέπ Γ'
*Ο τάφος του Ραμσή Γ' στην Κοιλάδα των Βασιλέων (KV11)
*Η λίστα των βασιλέων του Ραμέσσειου

## Επιπλέον μελέτη

* William J. Murnane, *[https://oi.uchicago.edu/research/publications/misc/united-eternity-concise-guide-monuments-medinet-habu United with Eternity – A Concise Guide to the Monuments of Medinet Habu]*, Oriental Institute, University of Chicago and the American University of Cairo Press, 1980. ISBN 0-918986-28-1 (open library)

## Αρχαιολογικές αναφορές

* The Epigraphic Survey, *[https://oi.uchicago.edu/research/publications/oip/medinet-habu-volume-i-earlier-historical-records-ramses-iii Medinet Habu I, Earlier Historical Records of Ramses III]* (OIP 8; Chicago, 1930)
* The Epigraphic Survey, *Medinet Habu II, Later Historical Records of Ramses III* (OIP 9; Chicago, 1932)
* The Epigraphic Survey, *Medinet Habu III, The Calendar, the 'Slaughter House,' and Minor Records of Ramses III* (OIP 23; Chicago, 1934)
* The Epigraphic Survey, *Medinet Habu IV, Festival Scenes of Ramses III* (OIP 51; Chicago, 1940)
* The Epigraphic Survey, *Medinet Habu V, The Temple Proper, part 1* (OIP 83; Chicago, 1957)
* The Epigraphic Survey, *Medinet Habu VI, The Temple Proper, part 2* (OIP 84; Chicago, 1963)
* The Epigraphic Survey, *Medinet Habu VII, The Temple Proper, part 3* (OIP 93; Chicago, 1964)
* The Epigraphic Survey, *Medinet Habu VIII, The Eastern High Gate* (OIP 94; Chicago, 1970)
* W. F. Edgerton, *Medinet Habu Graffiti Facsimiles* (OIP 36; Chicago, 1937)
* Uvo Hölscher, Medinet Habu 1924-1928. II The Architectural Survey of the Great Temple and Palace of Medinet Habu (season 1927-28). OIC, No. 5. Chicago: University of Chicago Press, 1929.
* H. J. Thissen, *Die demotischen Graffiti von Medinet Habu: Zeugnisse zu Tempel und Kult im Ptolemäischen Ägypten* (Demotische Studien 10; Sommerhausen, 1989)

## Εξωτερικοί σύνδεσμοι

*The Epigraphic Survey – The Oriental Institute, University of Chicago
*A Foreign Captive at Medinet Habu
*Medinet Habu Picture Gallery 2006
* Richard Miles, The Age of Iron Ancient Worlds.  9:20 minutes in. BBC 2

Αρχείο:Karte grabstätten theben west.png|Χάρτης που παρουσιάζει τη θέση των νεκρικών ναών των φαραώ στην πεδιάδα του Νείλου, στα ανατολικά του Ντέιρ ελ-Μπαχάρι και της Κοιλάδας των Βασιλισσών. Από τα δεξιά προς τα αριστερά, βρίσκονται οι ναοί των: Σέτι Α΄, Ραμσή Β΄, Τούθμωση Δ΄,  Μερενπτά, Αμενχοτέπ Γ΄ και του Ραμσή Γ΄.
Αρχείο:Medinet Habu Temple R05.jpg|Ο νεκρικός ναός του Ραμσή Γ΄ στο Μεντινέτ Χαμπού
Αρχείο:SFEC-MEDHABU-MIGDOL-2009.jpg|Η συριακής αρχιτεκτονικής οχυρωματική πύλη (migdol gate) στα ανατολικά του πρώτου πυλώνα του νεκρικού ναού του Ραμσή Γ' στο Μεντινέτ Χαμπού.
Αρχείο:S03 06 01 018 image 2384.jpg|Παλιά φωτογραφία του Μεντινέτ Χαμπού, πριν το 1923 (αρχείο Μουσείου Brooklyn)
Αρχείο:S03 06 01 018 image 2404.jpg|Παλιά φωτογραφία του Μεντινέτ Χαμπού, πριν το 1923 (αρχείο Μουσείου Brooklyn)
Αρχείο:Medinet Habu Ramses III. Erster Pylon 03.jpg|Ο πρώτος πυλώνας της εισόδου του νεκρικού ναού του Ραμσή Γ' στο Μεντινέτ Χαμπού
Αρχείο:Medinet Habu Ramses III. Tempel 41.jpg|Άποψη του Μεντινέτ Χαμπού του Ραμσή Γ' από τα βορειοανατολικά.
Αρχείο:Medinet Habu Ramses III. Tempel 09.JPG|Άποψη του πρώτου υπαίθριου χώρου του νεκρικού ναού του Ραμσή Γ' στο Μεντινέτ Χαμπού με τις εντυπωσιακές ανάγλυφες διακοσμήσεις στους τοίχους, τους κίονες και τις οροφές.
Αρχείο:Medinet Habu Temple Column Detail3.jpg|Λεπτομέρεια από την διακόσμηση των κιόνων του Μεντινέτ Χαμπού.
Αρχείο:Medinet Habu Grabkapellen 01.JPG|Οι ναΐσκοι των Ιερών θεραπαινίδων του Άμωνα στο Μεντινέτ Χαμπού.
Αρχείο:1138-Medinat Abou Egypt.jpg|Λεπτομέρεια από την διακόσμηση των κιόνων του Μεντινέτ Χαμπού.
Αρχείο:Medinet-Temple-Column-Detail4.jpg|Λεπτομέρεια από την διακόσμηση των κιόνων του Μεντινέτ Χαμπού (άνθη κλειστού και ανοιχτού λωτού)
Αρχείο:Medinet Habu Temple Column Detail2.jpg|Λεπτομέρεια από την διακόσμηση των κιόνων του Μεντινέτ Χαμπού (το σύμβολο της θεάς κόμπρας Wadget)
Αρχείο:Medinet Habu Temple Ceiling.jpg|Μεντινέτ Χαμπού, νεκρικός ναός: λεπτομέρεια από τη διακόσμηση της οροφής
Αρχείο:Habu Temple ceiling.JPG|Μεντινέτ Χαμπού, νεκρικός ναός: λεπτομέρεια από τη διακόσμηση της οροφής
Αρχείο:Habu Temple court in sesson.JPG|Μεντινέτ Χαμπού, ανάγλυφη παράσταση με τον Ραμσή Γ' μπροστά στους θεούς
Αρχείο:Medinet Habu Temple, Piles of Hands.jpg|Μία από τις διακοσμητικές παραστάσεις του Μεντινέτ Χαμπού όπου απεικονίζεται σωρός κομμένων χεριών και το μέτρημά τους, ένας τρόπος με τον οποίο υπολόγιζαν πόσοι στρατιώτες σκοτώνονταν στην μάχη.
Αρχείο:Medinet Habu Ramses III. Tempel 12.JPG|Ο Ραμσής Γ' (δεξιά) παρουσιάζει αιχμαλώτους από τους Λαούς της Θάλασσας στο θεϊκό ζεύγος του Άμωνα και της Μουτ (αριστερά). Ανάγλυφο από το Μεντινέτ Χαμπού.
Αρχείο:Medinet Habu Ramses III. Tempelrelief 05.JPG|Μεντινέτ Χαμπού, νεκρικός ναός του Ραμσή Γ': ανάγλυφη παράσταση από την πρώτη αυλή, που απεικονίζει τον Ραμσή Γ' να οδηγεί τους αιχμαλώτους μπροστά στους θεούς.
Αρχείο:Medinet Habu Ramses III. Tempel 91.jpg|Η Θηβαϊκή Τριάδα (οι τρεις πρώτες μορφές από τα δεξιά): Άμων και Μουτ με τον γιο τους Κονσού. Ανάγλυφο από το Μεντινέτ Χαμπού.
Αρχείο:Medinet Habu Ramses III. Tempel Erster Hof 28.jpg|Μεντινέτ Χαμπού, νεκρικός ναός του Ραμσή Γ': ανάγλυφη παράσταση.
Αρχείο:Seapeople.jpg|Ο Ραμσής Γ' αιχμαλωτίζει τους Λαούς της Θαλάσσης. Ανάγλυφο από το Μεντινέτ Χαμπού.
Αρχείο:Medinet Habu Ramses III. Tempelrelief 02.JPG|Ανάγλυφο από το Μεντινέτ Χαμπού.
Αρχείο:Medinet Habu migdol3.JPG|Μεντινέτ Χαμπού: ανάγλυφο με μορφή Ασιάτη αιχμάλωτου.
Αρχείο:Seevölker.jpg|Μεντινέτ Χαμπού, ναός Ραμσή Γ' - βορειοανατολικός εξωτερικός τοίχος: Η μάχη του Ραμσή Γ' (δεξιά) στο Δέλτα του Νείλου εναντίον των Λαών της Θάλασσας, σε σχεδιαστική αναπαράσταση.
Αρχείο:Medinet habu migdol1.JPG|Ανάγλυφο από την οχυρωματική πύλη (migdol gate) του Μεντινέτ Χαμπού: ο Ραμσής Γ' παρουσιάζει του αιχμαλώτους πολέμους στον Άμωνα
Αρχείο:Medinet Habu Temple R01.jpg|Μεντινέτ Χαμπού
Αρχείο:Medinet Habu Heiliger See 01.jpg|Μεντινέτ Χαμπού, η "ιερή λίμνη"
Αρχείο:Medinet Habu Ramses III. Tempel 45.jpg|Αγάλματα από το Μεντινέτ Χαμπού
Αρχείο:Medinet Habu Ramses III. Tempel 43.jpg|Αγάγματα από το Μεντινέτ Χαμπού
Αρχείο:Medinethabu.jpg|Μεντινέτ Χαμπού
Αρχείο:The Mortuary Temple of Ramesses III.jpg|Μεντινέτ Χαμπού
Αρχείο:The Mortuary Temple of Ramesses III at Luxor.jpg|Μεντινέτ Χαμπού
Αρχείο:Bas-relief at the mortuary temple of Ramesses III 17.jpg|Ένας γραφέας (αριστερά) καταγράφει το μέτρημα των κομμένων χεριών στοιβαγμένων σε σωρό από έναν εργάτη. Τα κομμένα χέρια ανήκουν σε νεκρούς μάχης.
Αρχείο:Bas-relief at the mortuary temple of Ramesses III 5.jpg|Μεντινέτ Χαμπού
Αρχείο:Goddess Sekhmet at the mortuary temple of Ramesses III.jpg|Άγαλμα της θεάς Σεκχμέτ από τον νεκρικό ναό του Ραμσή Γ' στο Μεντινέτ Χαμπού.
Αρχείο:John Beasly Greene (American, born France - (Médinet-Habou, Palais de Ramsès Méïamoun, Entrée de La Seconde Cour) - Google Art Project.jpg|Μία από τις πρωιμότερες φωτογραφίες του Μεντινέτ Χαμπού, του John Beasly Greene (1832 - 1856).
Αρχείο:ISMedinet Habu.JPG|Λούξορ, Μεντινέτ Χαμπού, νεκρικός ναός του Ραμσή Γ'
Αρχείο:Medinet Habu temple relief2008A.jpg|Ο Ραμσής Γ΄ μπροστά στον θεό της γονιμότητας Μιν (καθιστός, αριστερά). Στο κέντρο ο Ραμσής Γ΄ θερίζει το σιτάρι σε μία συμβολική κίνηση για την "καλή σοδειά".
Αρχείο:Medinet Habu R02.jpg|Δρόμος κοντά στο χωριό Μεντινέτ Χαμπού
Αρχείο:Egyptian Temple Complex (3).jpg|Το Μεντινέτ Χαμπού το 1914
Αρχείο:Medinet Habu Temple R03.jpg|Η οχυρωματική πύλη (migdol gate) στα ανατολικά του νεκρικού ναού του Ραμσή Γ' στο Μεντινέτ Χαμπού.
Αρχείο:Medinet Habu R03.jpg|Άποψη του χωριού Μεντινέτ Χαμπού
Αρχείο:Medinet Habu R04.jpg|Άποψη παλαιών οικιών στο χωριό του Μεντινέτ Χαμπού
Αρχείο:III.Ramszesz halotti temploma.jpg|Μεντινέτ Χαμπού, νεκρικός ναός του Ραμσή Γ'
Αρχείο:Amon temploma.jpg|Μεντινέτ Χαμπού, νεκρικός ναός του Ραμσή Γ'
Αρχείο:Az eredeti színek az oszlopokon (Medinet Habu).jpg|Κιονοστοιχία του νεκρικού ναού του Ραμσή Γ' στο Μεντινέτ Χαμπού, με τις ανάγλυφες πολύχρωμες διακοσμήσεις.
Αρχείο:Pigeon at Medinet Habu, Luxor, Egypt, Oct 2004.jpg|Περιστέρι στο Μεντινέτ Χαμπού
Αρχείο:By ovedc - Aerial photographs of Luxor - 59.jpg|Εναέρια άποψη του Μεντινέτ Χαμπού στο Λούξορ
Αρχείο:By ovedc - Aerial photographs of Luxor - 23.jpg|Λούξορ Αιγύπτου, γενική άποψη με το Μεντινέτ Χαμπού στο βάθος.
Αρχείο:By ovedc - Aerial photographs of Luxor - 52.jpg|Μεντινέτ Χαμπού, Λούξορ: ο νεκρικός ναός του Ραμσή Γ' και τμήμα του σύγχρονου οικισμού.
Αρχείο:By ovedc - Aerial photographs of Luxor - 61.jpg|Μεντινέτ Χαμπού, Λούξορ: ο νεκρικός ναός του Ραμσή Γ' και ο σύγχρονος οικισμός.
Αρχείο:Medinet Habu DSC00298.jpg|Μεντινέτ Χαμπού, νεκρικός ναός του Ραμσή Γ'.
Αρχείο:Aerial Views of Luxor No 20..JPG|Το Λούξορ της Αιγύπτου.
Αρχείο:Bas-relief at the mortuary temple of Ramesses III 12.jpg|Ο Άμων προσφέρει στον Ραμσή Γ΄ ένα ανκχ (ανάγλυφο από το Μεντινέτ Χαμπού)
Αρχείο:Bas-relief at the mortuary temple of Ramesses III 9.jpg|Μεντινέτ Χαμπού, νεκρικός ναός του Ραμσή Γ': λεπτομέρεια από τις ανάγλυφες διακοσμητικές παραστάσεις.
Αρχείο:Column at the mortuary temple of Ramesses III.jpg|Μεντινέτ Χαμπού, νεκρικός ναός του Ραμσή Γ': λεπτομέρεια κιονόκρανου
Αρχείο:Medinet Habu - Temple of Ramesses III , Luxor, 3 Jan 2011 - panoramio.jpg|Μεντινέτ Χαμπού: ο νεκρικός ναός του Ραμσή Γ'
Αρχείο:Medinet Habu - Temple of Ramesses III , Luxor, 3 Jan 2011 - panoramio (4).jpg|Μεντινέτ Χαμπού, νεκρικός ναός του Ραμσή Γ': λεπτομέρεια των εντυπωσιακών γλυπτών και γραπτών διακοσμητικών παραστάσεων.
Αρχείο:Medinet Habu Temple, Luxor (16239427688).jpg|Ο Ραμσής Γ΄ (αριστερά) κάνει προσφορά στον  θεό Άμωνα (ανάγλυφο από το Μεντινέτ Χαμπού)
Αρχείο:SFEC-2010-MEDINET HABU-052.JPG|Διακόσμηση της οροφής με το σύμβολο της Νεκχεμπέτ.
Αρχείο:SFEC-2010-MEDINET HABU-052c.jpg|Μεντινέτ Χαμπού, ναός Ραμσή Γ': λεπτομέρεια της διακόσμησης με το σύμβολο της Νεκχεμπέτ
Αρχείο:Medinet Habu Ramses III11.JPG|Μεντινέτ Χαμπού, νεκρικός ναός Ραμσή Γ': ο Ραμσής Γ' κάνει προσφορές στον Άμωνα (ανάγλυφο τοίχου).
Αρχείο:Dodentempel Ramses II Medinet Haboe.JPG|Η θεά Άθωρ με τον Ραμσή Γ΄ (διακοσμητικό ανάγλυφο του Μεντινέτ Χαμπού)
Αρχείο:SFEC-L-MEDINETHABU24.JPG|Ο πρώτος πυλώνας (pylon) του Μεντινέτ Χαμπού.
Αρχείο:Medinet Habu Ramses III. Tempel Nordostwand 08.jpg|Μεντινέτ Χαμπού, ναός Ραμσή Γ' - βορειοανατολικός εξωτερικός τοίχος: Η μάχη του Ραμσή Γ' (δεξιά) στο Δέλτα του Νείλου εναντίον των Λαών της Θάλασσας.
Αρχείο:Philistine ship of war.jpg|Μεντινέτ Χαμπού, ναός Ραμσή Γ': πλοίο Φιλισταίων, ενός από τους Λαούς της Θάλασσας, σε σκηνή μάχης.
Αρχείο:SFEC-2010-MEDINET HABU-061.JPG|Μεντινέτ Χαμπού, ναός του Ραμσή Γ'.


Κατηγορία:Αρχαιολογικοί τόποι στην Αίγυπτο
Κατηγορία:Αρχαίοι αιγυπτιακοί ναοί
Κατηγορία:Μνημεία Παγκόσμιας Κληρονομιάς
Κατηγορία:Μνημεία Παγκόσμιας Κληρονομιάς στην Αφρική